« Artourn marmite, guèl an ba ! » - in zour, in kozman - Oté
Kosa sa I vé dir ? Zot I koné in marmite nana dé bout sète an o, avèk sèt an ba. Sèt an ba sé son fonnman. Sète an-o I di sa la guèl. Kansa I di in kozman konmsa ? Kan marmit lé déviré guèl an ba, li lé vid ! Donk na pi manzé d’dan. Ala sak i ariv lo mari kan li sa fé la foir épi li lès son fam la kaz : el i dévir marmit guèl an ba. Sa i vé dir ali anshèv alé : sa la pa in komansman dézord ! Ala dézord l’arivé pou l’ bon.